

**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL VIEŠOSIOS ĮSTAIGOS LAZDIJŲ ŠVIETIMO CENTRO TEIKIAMŲ ATLYGINTINŲ PASLAUGŲ KAINŲ NUSTATYMO**

2020 m. spalio 27 d. Nr. 34-555

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 3 punktu ir 8 dalimi, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. 5TS-911 „Dėl atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, viešosios įstaigos Lazdijų švietimo centro įstatų, patvirtintų Lazdijų rajono savivaldybės tarybos 2013 m. kovo 29 d. sprendimu Nr. 5TS-684 „Dėl VšĮ Lazdijų švietimo centro įstatų pakeitimo ir patvirtinimo“, 28.4 ir 46.3 papunkčiais bei atsižvelgdama į 2019-10-22 viešosios įstaigos Lazdijų švietimo centro raštą Nr. LŠCV2-280**http://dvs.lazdijai.lt:49201/DocLogix/Images/Blank.gif** „Dėl VšĮ Lazdijų švietimo centro teikiamų atlygintinų paslaugų kainų pakeitimo“ Lazdijų rajono savivaldybės taryba nusprendžia:

1. Nustatyti viešosios įstaigos Lazdijų švietimo centro teikiamų atlygintinų paslaugų kainas pagal priedą.

2. Pripažinti netekusiu galios Lazdijų rajono savivaldybės tarybos 2014 m. lapkričio 13 d. sprendimą Nr. 5TS-1342„Dėl Lazdijų švietimo centroteikiamų atlygintinų paslaugų pakeistų kainų ir tarifų nustatymo“.

Savivaldybės merė Ausma Miškinienė

Jūratė Jasiulevičienė, mob. 8 686 52 738

Lazdijų rajono savivaldybės tarybos

2020 m. spalio d.

sprendimo Nr. 5TS-

priedas

VIEŠOSIOS ĮSTAIGOS LAZDIJŲ ŠVIETIMO CENTRO

TEIKIAMŲ ATLYGINTINŲ PASLAUGŲ KAINOS

**\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Eil. Nr.** | **Paslaugos pavadinimas** | **Mato vienetas** | **Paslaugų įkainis (Eur)** | **Pastabos** |
|  | Kvalifikacijos tobulinimo renginio dalyvio mokestis | asmuo | Dalyvio mokestis vienam asmeniui skaičiuojamas pagal formulę:  **K = (d x i) + a**  **d** | Kvalifikacijos tobulinimo renginio formos: seminaras, paskaita, kursai, konferencija, edukacinė išvyka, stažuotė ir kt. |
| K – dalyvio mokestis (apvalinant euro tikslumu); d – renginio dalyvių skaičius; i – organizaci­nės išlaidos 1 asmeniui (dalomoji medžiaga, pažymėjimas, patalpų nuoma, transporto išlaidos, įrangos nuoma, maitinimas ir kt.) a – atlyginimas lektoriui (paslaugų teikėjui). |
|  | Specialiosios pedagogikos ir specialiosios psichologijos kursai (60 ak. val.) | asmuo | 30,00 | Kaina fiksuota, kai kursus veda Lazdijų švietimo centro švietimo pagalbos specialistai |
|  | Bendravimo su vaikais tobulinimo kursai, kuriuos teismas įpareigojo išklausyti už Lietuvos Respublikos administracinių teisės pažeidimų kodekso 181 ir 1811 straipsniuose numatytus administracinius teisės pažeidimus | asmuo | 37,65 | Pažyma apie kursų baigimą  išduodama nemokamai |
|  | Efektyvios / pozityvios tėvystės įgūdžių mokymai (12 val.) | asmuo | 30,00\* |  |
|  | Kompleksinis vaikų / mokinių (specialiųjų poreikių turinčiųjų – iki 21 m.) specialiųjų ugdymosi poreikių (išskyrus atsirandančius dėl išskirtinių gabumų) įvertinimas *(dokumentų analizė, vertinimas, rekomendacijų pateikimas, konsultavimas)* | asmuo | 120,00\* | psichologiniam vertinimui naudojant WISC-IIILT metodiką |
| 95,00\* | psichologiniam vertinimui naudojant WASI metodiką |
|  | Psichologinis intelektinių gebėjimų įvertinimas (nuo 6 iki 16 metų) WISC-IIILT metodika | asmuo | 30,00\* |  |
|  | Psichologinis intelekto vertinimas WASI metodika (nuo 6 iki 89 metų) | asmuo | 20,00\* |  |
|  | Psichologinis suaugusiųjų intelekto vertinimas WAIS-III metodika (nuo 16 iki 89 metų) | asmuo | 35,00\* |  |
|  | Didelį mokymosi potencialą turinčių mokinių įvertinimas CFT20-R metodika (nuo 8 iki 19 metų) | asmuo | 35,00\* |  |
| Klasė / grupė | 60,00\* |
|  | Ypatingų gabumų nustatymas ir vertinimas BIS-HB testu (nuo 12 iki 16 metų) | asmuo | 35,00\* |  |
|  | Ypatingai gabių mokinių kūrybiškumo  atpažinimas TCTDP testu (nuo 5 iki 95 metų) | asmuo | 20,00\* |  |
|  | Logopedinis įvertinimas | asmuo | 37,00\* | Vaiko kalbos ir kalbėjimo įvertinimas, sutrikimų nustatymas |
|  | Logopedinis 5–7 metų vaiko kalbos raidos vertinimas metodika „Urtės ir Motiejaus diena“ | asmuo | 25,00\* |  |
|  | Pedagoginis įvertinimas | asmuo | 37,00\* | Vaiko akademinių gebėjimų įvertinimas |
|  | Socialinis pedagoginis įvertinimas | asmuo | 10,00\* | Vaiko ir (ar) šeimos socialinės situacijos įvertinimas |
|  | Diagnostinis vaiko raidos įvertinimas DISC metodika (nuo 2 savaičių iki 5 metų) | asmuo | 20,00\* | Vaikų iki 5 m. kalbos, judesių, socialinio bendravimo, pažinimo bei savarankiškumo įvertinimas |
|  | Vaiko raidos vertinimas vaiko raidos VRS (Vaiko raidos skalėmis; nuo 2 mėnesių iki 3 metų) | asmuo | 20,00\* |  |
|  | Psichologinis mokyklinės brandos įvertinimas | asmuo | 14,00\* | Vaiko brandumo mokyklai įvertinimas |
|  | Ne mažiau kaip 6 ak. val. trukmės kvalifikacijos tobulinimo renginio programos parengimas | programa | 40,00 | Kai programa skirta ne pedagogams |
|  | Ne mažiau kaip 40 ak. val. trukmės pedagogų kvalifikacijos tobulinimo renginio programos parengimas | programa | 60,00 |  |
|  | Psichologo konsultacija | 1 ak. val. | 14,00\* |  |
|  | Logopedo konsultacija | 1 ak. val. | 12,00\* |  |
|  | Specialiojo pedagogo konsultacija | 1 ak. val. | 12,00\* |  |
|  | Socialinio pedagogo konsultacija | 1 ak. val. | 10,00\* |  |
|  | Kvalifikacijos tobulinimo renginio dalyvio pažymėjimo parengimas | 1 vnt. | 2,00 |  |
|  | Konferencijų salės nuoma | 1 val. | 12,00 |  |
|  | Mokymų klasės nuoma | 1 val. | 5,00 |  |
|  | A4 formato lapo nespalvoto teksto vienos pusės spausdinimas / kopijavimas | lapas | 0,10 |  |
|  | A4 formato lapo nespalvoto teksto abiejų pusių spausdinimas / kopijavimas | lapas | 0,15 |  |
|  | Baro stalo su staltiese nuoma | 1 para | 10,00 |  |
|  | Nešiojamojo kompiuterio nuoma | 1 val. | 3,00 |  |
|  | Multimedijos projektoriaus nuoma | 1 val. | 1,50 |  |

\***Lazdijų rajono savivaldybės teritorijoje gyvenantiems** vaikams, bendrojo ugdymo mokyklų ir profesinio mokymo įstaigų mokiniams (specialiųjų ugdymosi poreikių turintiesiems – iki 21 metų), tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, ugdymą organizuojančių skyrių vedėjams, mokytojams, švietimo pagalbą teikiantiems specialistams **paslaugos nemokamos.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL VIEŠOSIOS ĮSTAIGOS LAZDIJŲ ŠVIETIMO CENTRO TEIKIAMŲ ATLYGINTINŲ PASLAUGŲ KAINŲ NUSTATYMO“**

**AIŠKINAMASIS RAŠTAS**

2020 m. spalio 22 d.

Lazdijai

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 3 punktu ir 8 dalimi, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. 5TS-911, 5 ir 6 punktais, viešosios įstaigos Lazdijų švietimo centro įstatų, patvirtintų Lazdijų rajono savivaldybės tarybos 2013 m. kovo 29 d. sprendimu Nr. 5TS-684 „Dėl VšĮ Lazdijų švietimo centro įstatų pakeitimo ir patvirtinimo“, 28.4 ir 46.3 papunkčiais bei atsižvelgiant į 2019-10-22 viešosios įstaigos Lazdijų švietimo centro raštą Nr. LŠCV2-280**http://dvs.lazdijai.lt:49201/DocLogix/Images/Blank.gif** „Dėl VšĮ Lazdijų švietimo centro teikiamų atlygintinų paslaugų kainų pakeitimo“.

Sprendimo projekto tikslas – nustatyti viešosios įstaigos Lazdijų švietimo centro teikiamų atlygintinų paslaugų kainas.

Viešosios įstaigos Lazdijų švietimo centro teikiamų paslaugų sąrašas ir jų kainos buvo patvirtintos Lazdijų rajono savivaldybės tarybos 2007 m. rugpjūčio 31 d. sprendimu Nr. [5TS-134](http://www.infolex.lt/lazdijai/Default.aspx?Id=3&DocId=8348) „Dėl VšĮ Lazdijų švietimo centro teikiamų atlygintinų paslaugų pakeistų kainų ir tarifų nustatymo“. Vėliau, įvedus eurą nuo 2015 m. sausio 1 d. įsigaliojo naujos kainos, kurios buvo patvirtintos 2014 m. lapkričio 13 d. sprendimu Nr. 5TS-1342„Dėl viešosios įstaigos Lazdijų švietimo centroteikiamų atlygintinų paslaugų pakeistų kainų ir tarifų nustatymo“. Tačiau realiai kaina nuo 2007 m. nepakito, kadangi buvo perskaičiuota/pakeista tik valiuta (iš litų į eurus). Per šį laikotarpį ženkliai išaugo kai kurių teikiamų paslaugų kainos šalies lygmeniu. Išaugus lektorių teikiamų paslaugų įkainiams, viešoji įstaiga Lazdijų švietimo centras turi sunkumų pasitelkti mokymams aukštos kvalifikacijos lektorius, kurių pageidauja ne tik mokytojai, bet ir kitų sričių specialistai, rajono gyventojai. Be to, viešoji įstaiga Lazdijų švietimo centras turi galimybę teikti pedagogines ir psichologines paslaugas kitų rajonų ugdymo įstaigoms, vaikams ir šeimoms. Beje, Lazdijų rajono savivaldybės teritorijoje esančioms ugdymo įstaigoms, vaikams ir šeimoms paslaugos yra nemokamos. Savivaldybės biudžeto asignavimų  nepakanka komunalinėms išlaidoms, ryšio, patalpų ir įrangos draudimo, transporto  išlaidoms, darbuotojų kvalifikacijos tobulinimo ir pačios veiklos organizavimo išlaidoms apmokėti. Kainų dydžiai siūlomi atlikus analizę ir atsižvelgus į kitų Lietuvoje veikiančių kvalifikacijos tobulinimo ir švietimo pagalbos institucijų teikiamų atlygintinų paslaugų kainas.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą paruošė Lazdijų rajono savivaldybės administracijos Švietimo, kultūros ir sporto skyriaus vyriausioji specialistė Jūratė Jasiulevičienė.

Vyriausioji specialistė Jūratė Jasiulevičienė